PIRKUMA Līgums

Daugavpilī, 2016.gada \_25\_.aprīlī

Daugavpils pilsētas pašvaldības iestāde "Daugavpils Marka Rotko mākslas centrs", reģistrācijas Nr.90009938567, juridiskā adrese: Mihaila ielā 3, Daugavpilī, tās vadītāja A.Burunova personā, kurš darbojas uz Nolikuma pamata (turpmāk tekstā - Pircējs), no vienas puses, un **SIA “Runcis Rudais”**, reģistrācijas Nr.40003969704*,* turpmāk šā līguma tekstā saukts Pārdevējs, no otras puses, abi kopā un katrs atsevišķi turpmāk šā līguma tekstā saukti par Pusēm, pamatojoties uz Daugavpils pilsētas domes veiktā iepirkuma (identifikācijas numurs DPD 2016/44) **“A” daļas** rezultātiem un Izpildītāja iesniegto piedāvājumu, noslēdz šādu līgumu:

1. I. Līguma priekšmets
   1. Pārdevējs pārdod un piegādā, bet Pircējs pērk un pieņem *(preču nosaukumi)*, tādā skaitā un funkcionalitātē, kas noteikta šī līguma 1.pielikumā (turpmāk – „**prece**”).
   2. Pārdevējs pārdod Pircējam preces pienācīgā kvalitātē. Par atsavinātās lietas trūkumiem Pārdevējs ir atbildīgs saskaņā ar Civillikumu.
2. II. Pirkuma maksa un norēķinu kārtība
   * + - 1. 2.1. Pirkuma maksa ir noteikta EUR (euro) un sastāda **3507,00** (trīs tūkstoši pieci simti septiņi euro) **bez pievienotās vērtības nodokļa** un 4243,47 (četri tūkstoši divi simti četrdesmit trīs euro un četrdesmit septiņi centi) ar pievienotās vērtības nodokli.
   1. 2.2. Pircējs veic pirkuma maksas apmaksu 20 (divdesmit) darba dienu laikā pēc preču pieņemšanas – nodošanas akta parakstīšanas dienas, pamatojoties uz Pārdevēja izsniegtu preču pavadzīmi, pārskaitot naudu Pārdevēja norādītajā bankas norēķinu kontā.
   2. 2.3. Par samaksas dienu šī līguma izpratnē uzskatāms Pircēja bankas maksājuma uzdevumā minētais datums.
3. III. Līguma izpildes un preču pieņemšanas kārtība
   1. 3.1. Pārdevējs apņemas piegādāt Pircējam preci Mihaila ielā 3, Daugavpilī, **4 (četru) nedēļu laikā no līguma parakstīšanas dienas un audiofailu (kas ir paredzēti kopēšanai uz iekārtām) saņemšanas dienas**.
   2. 3.2. Preču piegādes veids - ar Pārdēvēja autotransportu. Visus izdevumus, kas saistīti ar piegādi nes Pārdevējs.
   3. 3.3. Preču pieņemšana un nodošana notiek Pusēm parakstot pieņemšanas – nodošanas aktu, kas kļūst par šī līguma neatņemamu sastāvdaļu. Ja pieņemšanas laikā tiek konstatēti trūkumi, defekti vai neatbilstība līguma noteikumiem, pircējs ir tiesīgs neparakstīt aktu.
   4. 3.4. Līdzēju pārstāvju paraksti uz akta apliecina, ka Pārdevējs ir nodevis, bet Pircējs pieņēmis atbilstošu preču skaitu. Parakstiem un atšifrējumiem ir jābūt salasāmiem.
   5. 3.5. Ar preču nodošanu īpašuma tiesības uz preci pilnā apmērā pāriet Pircējam. Pārdevējs saglabā tiesības prasīt pirkuma samaksu.
   6. 3.6. Līdz brīdim, kamēr Pircējs nav saņēmis preci, visu risku par preci nes Pārdevējs.

# **IV. Garantija**

* 1. Pārdevējs nodrošina precei 1 (viena) gada garantiju.
  2. Pārdevējs garantē, ka visā preces garantijas laikā, ievērojot pareizu preces ekspluatāciju (saskaņā ar Pārdevēja izsniegtajiem preces lietošanas noteikumiem), tā saglabās savas lietošanas īpašības un darbspēju.
  3. Preces garantijas termiņu skaita no pieņemšanas – nodošanas akta parakstīšanas brīža.
  4. Garantijas laikā Pārdevējs bez maksas veic preces ikgadējo tehnisko apkopi, apkalpošanu atbilstoši ražotāja noteiktajām prasībām, kā arī bojātās tehnikas, tehnikas daļu nomaiņu vai remontu uz sava rēķina.
  5. Garantijas remontu Pārdevējs veic Pircēja telpās.
  6. Gadījumā, ja preces remonta veikšanai nepieciešams Preci nogādāt Pārdevēja telpās, atbildību un visus izdevumus par preces nogādi Pārdevēja telpās vai servisa centrā un atpakaļ, kā arī visa veida riskus, kas saistīti ar preces pārvietošanu uzņemas Pārdevējs.
  7. Garantijas remontu Pārdevējs veic darba dienās 24 stundu laikā no paziņojuma saņemšanas brīža.
  8. Ja Pārdevējs nevar veikt garantijas remontu līguma 4.5. punktā noteiktajā termiņā, tad Pārdevējs nodrošina Pircēju, uz preces garantijas remonta laiku ar citu, analogu vai labāku preci bez papildus samaksas.
  9. Ja garantijas laikā tiek konstatēts preces bojājums Pircējs nosūta Pārdevējam vai tā pilnvarotajai kontaktpersonai bojājuma pieteikumu.
  10. Pircējs nosūta bojājumu pieteikumus savās darba dienās no plkst. 8.00 līdz 17.00. uz e-pastu: runcis@rudais.lv, ar apstiprinājumu pa tālruni 29451181.
  11. Bojājumu pieteikumi, kuri iesniegti ārpus Pircēja darba laika, uzskatāmi par iesniegtiem nākamajā Pircēja darba dienā plkst. 8.00.
  12. Ierodoties pie Pircēja, tiek sastādīts defektācijas akts, kurā tiek norādīts:
      1. Pircēja nosūtītā pieteikuma laiks;
      2. Pārdevēja pārstāvja ierašanās laiks;
      3. bojājuma iemesls un apraksts;
      4. bojātās preces specifikācija un piegādes datums.
  13. Garantijas saistības neattiecas uz precēm, kuras bojātas Pircēja vainas, tajā skaitā ekspluatācijas noteikumu neievērošanas dēļ, kā arī nepārvaramas varas darbības rezultātā.
  14. Garantija neietekmē Pircēja tiesības pieteikt Pārdevējam pretenziju par preces neatbilstību līguma nosacījumiem.

V. Strīdu risināšana un atbildība

5.1. Visi strīdi un nesaskaņas līguma sakarā, ko nevar atrisināt pārrunu ceļā, tiek risinātas Latvijas Republikas tiesu iestādēs atbilstoši spēkā esošajiem normatīvajiem aktiem.

5.2. Puses ir atbildīgas par līguma saistību neizpildi atbilstoši Latvijas Republikā spēkā esošiem normatīviem aktiem.

5.3. Par preces nesavlaicīgu piegādi Pārdevējs maksā Pircējam līgumsodu 0,1 % (vienu desmito daļu procenta) apmērā no kopējās līguma summas par katru nokavēto piegādes dienu. Līgumsoda kopējā summa nedrīkst pārsniegt 10 % (desmit procentus) no pasūtījuma kopējās summas.

5.4. Ja Pārdevējs pārkāpj līguma nosacījumus, kas nav saistīti ar piegādes kavējumu, tad Pārdevējs maksā Pircējam vienreizēju līgumsodu EUR 50,00 (piecdesmit euro) apmērā, pamatojoties uz Pircēja izrakstītu rēķinu.

1. Līguma grozīšanas, papildināšanas un izbeigšanas kartība
   1. 6.1. Visi grozījumi un papildinājumi šim līgumam noformējami rakstveidā divos eksemplāros, kurus paraksta abas puses un kas tādā gadījumā kļūst par šī līguma izpildes neatņemamu sastāvdaļu.
   2. 6.2. Līdzējiem ir tiesības vienpusēji atkāpties no šī līguma izpildes vienojoties par to rakstiski.
2. Līguma darbības termiņš
   1. 7.1. Līgums stājas spēkā ar tā parakstīšanas brīdi un ir spēkā līdz pilnīgai saistību izpildei.
3. Nobeiguma noteikumi
   1. 8.1. Līgums satur Līdzēju pilnīgu vienošanos, Līdzēji apliecina, ka ir iepazinušies ar tā saturu un piekrīt tā punktiem, apliecinot to ar saviem parakstiem.
   2. 8.2. Līdzējiem ir jāinformē vienam otru nedēļas laikā par savu rekvizītu (nosaukums, adreses u. c.) maiņu.
   3. 8.3. Līgums ir sastādīts latviešu valodā uz divām lappusēm ar 1.pielikumu uz 2 (divām) lapām, kopā uz 5 (piecām) lapām un parakstīts 2 (divos) eksemplāros, pa vienam eksemplāram katrai pusei. Abiem eksemplāriem ir vienāds juridiskais spēks.

|  |  |  |  |  |
| --- | --- | --- | --- | --- |
| **PIRCĒJS:** | | **PĀRDEVĒJS:** | | |
| Daugavpils pilsētas pašvaldības iestāde **"Daugavpils Marka Rotko mākslas centrs"**  reģ.Nr**.** 90009938567  Mihaila iela 3, Daugavpils, LV-5401  Valsts kase  LV28TREL981376600300B  TRELLV22  Daugavpils pilsētas pašvaldības iestāde **"Daugavpils Marka Rotko mākslas centrs"**  Vadītājs A.Burunovs | | **SIA „Runcis Rudais”**  reģ.Nr.40003969704  Saules iela 58-33,  Ventspils, LV-3601  Tālr. 29451181  Banka: AS SEB banka  Kods:UNLALV2X  Konta Nr.: LV67UNLA0050021885367  **SIA „Runcis Rudais”**  Valdes loceklis M.Putnieks |

Pielikums Nr.1

1. **daļa AUDIOGIDU IEKĀRTAS**

**Prasības:**

1. Jābūt iepriekšējai pieredzei audiogidu pārdošanā un audiogidu iekārtu piegādē;
2. Ir jānodrošina audiofailu datu kopēšana uz iekārtām atbilstoši ciparu kombinācijām uz iekārtas, saskaņojot ar pasūtītāju;
3. Ir jānodrošina iekārtu piegāde, pasūtītāja apmācība iekārtu tehniskajā apkalpošanā un lietošanā;

|  |  |  |  |  |
| --- | --- | --- | --- | --- |
| Nr.  p/k | Nosaukums | Tehniskajā specifikācijā noteiktās minimālās prasības | Cena *euro* bez PVN  par 1 (vienu) preces vienību | Cena *euro* bez PVN  par visām prešu vienībām |
| 1 | Audiogida iekārtas  20 gab. | **Tips**  Portatīvās audiogidu iekārtas speciāli paredzētas DMRMC apmeklētāju vajadzībām.  **Atmiņa**  Vismaz 2GB iebūvēta Flash atmiņa.  **Ekrāns**  Vismaz 1.8 collu (320x240) TFT krāsainais ekrāns ar apgaismojumu.  **Atbalstāmie savienojuma standarti**  USB 2.0.  **Atbalstāmie datu faili**  MP3, WMA.  **Atbalstāmo valodu skaits**  Ne mazāk par astoņām valodām.  **Saskarne**  Minimālās pogu prasības atbilstoši – ciparu pogas no 0-9, skaļuma regulēšanas iespēja, ieslēgšanas/ izslēgšanas svira.  **Sveiciena logs**  Pēc pasūtītāja pieprasījuma, iekārtu ražotājs integrē individuāli izstrādātu sveicienu logo.  **Baterija**  Vismaz 3,6 voltu litija baterija ar darbības ilgumu ne mazāk par 20 h.  **Komplektācija**  Katrai audiogidu iekārtai jābūt aprīkotai ar vismaz vienu austiņu un vismaz vienu kakla siksniņu  **Izmēri**  Ne vairāk par 90 mm x 47 mm x 12 mm.  **Garantija**  Ne mazāk kā 1 gads  Nodrošināt pasūtītāja audiofailu kopēšanu uz iekārtam, 20 apskates objektiem vismaz 6 valodās.  Valodu izvēle jārealizē uz attiecīgām pārslēgšanas pogām, saskaņojot ar pasūtītāju. | 165,50 | 3310,00 |
| 2 | Lādēšanas stacija  1 gab. | **Tips**  Portatīvā lādēšanas stacija specifikācijas daļā nr. 1 „Audiogida iekārtas” piedāvātajām iekārtām, vismaz 20 audiogidu iekārtu vienlaicīgai uzlādei no maiņprieguma.  **Standarts**  USB standarta savienojumi, iekārtu uzlādei no 5 voltu sprieguma. | 197,00 | 197,00 |

|  |  |  |  |  |
| --- | --- | --- | --- | --- |
| **PIRCĒJS:** | | **PĀRDEVĒJS:** | | |
| Daugavpils pilsētas pašvaldības iestāde **"Daugavpils Marka Rotko mākslas centrs"**  reģ.Nr**.** 90009938567  Mihaila iela 3, Daugavpils, LV-5401  Valsts kase  LV28TREL981376600300B  TRELLV22  Daugavpils pilsētas pašvaldības iestāde **"Daugavpils Marka Rotko mākslas centrs"**  Vadītājs A.Burunovs | | **SIA „Runcis Rudais”**  reģ.Nr.40003969704  Saules iela 58-33,  Ventspils, LV-3601  Tālr. 29451181  Banka: AS SEB banka  Kods:UNLALV2X  Konta Nr.: LV67UNLA0050021885367  **SIA „Runcis Rudais”**  Valdes loceklis M.Putnieks |